Česko-slovenská hokejová liga 1989/1990

Česko-slovenská hokejová liga 1989/1990 bola 47. ročníkom česko-slovenskej hokejovej ligy, ktorá sa v tom čase hrala pod názvom I.celoštátna liga. 

Titul získalo družstvo HC Sparta Praha, keď vo finále porazilo Duklu Trenčín 3:1 na zápasy v sérii hranej na 3. víťazné zápasy. Vypadlo družstvo Zetor Brno. Keďže sa súťaž od budúcej sezóny rozšírila, nováčikmi sa stali Slovan Bratislava, DS Olomouc a Plastika Nitra.

Hrací plán 
Štartovalo v nej 12 účastníkov. Najprv sa v skupine stretol každý s každým štvorkolovo. Po základnej časti nasledovalo klasické play-off. Poslední dvaja v tabuľke hrali baráž s dvoma družstvami z oboch nižších súťaží 1. českej národnej hokejovej ligy a 1. slovenskej národnej hokejovej ligy. V play-off sa hrali aj zápasy o umiestnenie.

Základná časť

Play-off

Pavúk

Štvrťfinále
 Dukla Jihlava - ChZ Litvínov 1:2 (6:2, 2:6, 3:5)
 VSŽ Košice - Poldi Kladno 0:2 (1:2, 3:5)
 Sparta ČKD Praha - TJ Vítkovice 2:0 (2:3, 6:4)
 Dukla Trenčín - TJ Gottwaldov/SK Zlín 2:0 (4:3sn, 3:2)

Semifinále 
 Sparta ČKD Praha - Poldi Kladno 3:2 (5:1, 3:4, 5:2, 2:5, 4:1) 
 Dukla Trenčín  - ChZ Litvínov 3:0 (5:4sn, 7:2, 7:3)

O 3. miesto 
 Poldi Kladno - ChZ Litvínov 0:2 (1:3, 4:5)

Finále 
 Dukla Trenčín - Sparta ČKD Praha 1:3 (1:5, 2:4, 2:0, 1:7)

O umiestnenie 
 Dukla Jihlava - TJ Gottwaldov/SK Zlín 2:0 (6:2, 6:2)
 VSŽ Košice - TJ Vítkovice 2:1 (10:6, 3:11, 7:2)

O 7. miesto 
 TJ Vítkovice - TJ Gottwaldov/SK Zlín 2:1 (5:8, 9:5, 5:4PP)

O 5. miesto 
 Dukla Jihlava - VSŽ Košice 0:2 (3:5, 3:5)

O 9. miesto 
 Motor České Budějovice] - Škoda Plzeň 3:2 (6:3, 4:5, 4:3, 4:9, 6:4)

Baráž o I. ligu

Káder majstraSparta Praha 
 Brankári: Petr Bříza, Ivo Čapek
 Obrancovia: Leo Gudas, Jiří Kročák, Jaromír Látal, Jan Reindl, Martin Maškarinec, Jiří Vykoukal, Pavel Táborský, Robert Kostka
 Útočníci: Jiří Doležal, Martin Hosták, Vladimír Petrovka, Evžen Musil, Jaromír Kverka,  Jan Tlačil, Richard Žemlička, Pavel Gross, Luboš Pázler, Pavel Geffert, Jiří Hlinka, Milan Černý, Martin Rousek, Ladislav Svoboda, Milan Kastner
 Tréneri: Josef Horešovský, Stanislav Berger

Tragická nehoda Luďka Čajku
Luděk Čajka (* 3. november 1963, Český Těšín, Československo† 14. február 1990, Košice, Československo) bol československý hokejový obranca.

5. januára 1990 v 32. kole ligového ročníka 1989/1990 narazil 122 sekúnd pred koncom zápasu pri dochádzaní puku hlavou na mantinel a zostal ležať v bezvedomí. Stalo sa to v zápase VSŽ Košice - TJ Zlín (4:3) v súboji s domácim košickým hráčom Antonom Bartánusom, ktorý na zranení neniesol žiadnu vinu. Podľa názoru hlavného rozhodcu zápasu Dušana Skačániho, Čajka pravdepodobne narazil do ryhy v ľade a následkom bol nekoordinovaný pád. Jeho dôsledkom boli fraktúry prvého a druhého krčného stavca s vážnym poškodením miechy. Po 40-tich dňoch dňa 14. februára 1990 v košickej nemocnici svojmu zraneniu podľahol.

Na jeho pamiatku je pomenovaný zlínsky hokejový štadión (Zimní stadion Luďka Čajky). Pod stropom haly taktiež visí dres s Čajkovým menom a číslom 26, ktoré nosil.

Tento incident výrazne ovplyvnil zmenu pravidla o zakázanom uvoľnení.

Referencie

Externé odkazy 
 Stránky venované česko-slovenskej hokejovej lige
 História česko-slovenského a českého hokeja
 avlh.sweb.cz

Česko-slovenská hokejová liga
Ľadový hokej v 1989
Ľadový hokej v 1990